钦定古今图书集成/理学汇编/学行典/第205卷 > 杨万春
## 钦定古今图书集成/理学汇编/学行典/第205卷 > 杨万春

按《宜兴县志》：杨万春，家贫，笃于孝友，抚其孤侄三人，
长者延师，幼者雇姆。或劝使长侄力耕，可以济贫，曰：
“吾子读书，而使吾兄之子涂其手足，吾何忍？”每事先
侄而后子。长侄夭，复抚其二孤，皆有成焉。初，万春父
母兄嫂皆死于疫，万春亦病甚，葬其父而不能送，忽
梦父授之粒曰：“丹出吕仙。”觉而异香在口，病即霍然，
乃急趋四十里。至垄犹及视窆云。